– Dar cum? e nedumerită Maca. – E simplu, zice roşcovana. Ca să zbori în primul rând trebuie să prinzi la puteri. Dar ca să prinzi la puteri trebuie să ciuguleşti, uite, câteva semincioare din astea. Le vezi? – Le văd. Ce e cu ele? – Sunt seminţe de mac şi au însuşiri miraculoase. Vrei să le guşti? – Ştiu eu, e nedumerită Maca. Dar nu sunt otrăvitoare? – Ei, hai… Ai spus-o. Parcă aş putea să-i fac rău unei răţuşte atât de simpatice? – Dă-mi una, se hotărăşte Maca. Ce se întâmplă după ce o mănânc? – O! Rânjeşte mătuşa Portocală, imediat aripioarele ţi se vor întări şi vei zbura până la cer, hăt până la soare! Ei, cum? E nerăbdătoare să afle mătuşa, ţi-a plăcut? – Da, zice Maca, e foarte dulce, pot să mai iau? – Bineînţeles, Maca, bineînţeles. Eh, rânjeşte pe sub mustăţi Portocala, ce m-aş face fără de proastele astea de raţe? Dacă ar avea măcar un pic de creier, probabil că de mult aş fi fost nevoită să rod ca şi ele imaşul… Te simţi bine, mititico? Întreabă doamna Portocală văzând-o pe Maca ameţită. Ha, ha, ha, râde ea cu poftă, acum mai strigă dacă poţi!